cyanic-selkie/wikianc huggingface dataset:
Pentti Niinivuori
Niinivuori osales 1952. aasta Helsingi olümpiamängude poksivõistlustel sulgkaalus (kuni 57 kg) ja 1956. aasta Melbourne'i olümpiamängudel kergekaalus (kuni 60 kg), kuid kaotas oma kohtumised I ringis ja jäi edasisest medaliheitlusest välja.
Niinivuori sai 10. Euroopa meistrivõistlustel 1953. aastal (Varssavis) kergekaalus (kuni 60 kg) pronksmedali.
Gennadi Skromnov
Gennadi Skromnov (sündinud 19. mail 1949) on Eesti looduskaitsetegelane.
Ta on portaali www.looduskalender.ee looja ja eestvedaja.
Kustase rahu
Kustase rahu (ka Härma rahu, Ärmarahu) on saar Lääne maakonnas Haapsalu linna halduspiirkonnas Allika külas.
Iris Apfel
pisi|Iris Apfel Iris Barrel Apfel (sündinud 29. augustil 1921) on Ameerika ettevõtja, sisekujundaja ja moeikoon.
Iris Barrel on sündinud New Yorgis. Ta õppis New Yorgi ülikoolis kunstiajalugu ja osales Wisconsini ülikooli kunstikoolis.
Karjäär
1948. aastal abiellus ta Carl Apfeliga. Kaks aastat hiljem asutasid nad Old World Weaversi tekstiilifirma ja pidasid seda kuni pensionile minekuni (1992). Ta on osalenud paljudes disainiprojektides, sealhulgas töötanud Valges Majas üheksa presidendi – Trumani, Eisenhoweri, Kennedy, Johnsoni, Nixoni, Fordi, Carteri, Reagani ja Clintoni – valitsemise ajal.
Töö tõttu reisis paar palju maailma eri paigus, kust Iris Apfel hakkas ostma mitteläänelikke kangaid. Ta kandis neist õmmeldud rõivaid nii klientidega kohtudes kui ka kõrgseltskonna pidudel ning mõjutas eeskujuga moodi.
2012. aastal, kui Iris Barrel oli 90-aastane, oli ta Texase ülikooli külalisprofessor. Apfel konsulteerib ja peab moeteemalisi loenguid.
Tunnustus
2013. aastal nimetas The Guardian ta üheks viiekümnest "kõige paremini riietunud üle 50-aastasest".
Ipurahu
Ipurahu on Lääne maakonnas Haapsalu linna halduspiirkonnas Tagalahe lõunaosas asuv väike saar (rahu). Saare pindala on 7,63 hektarit ja rannajoone pikkus 1,3 kilomeetrit.
Rahu asub Väike Roograhust kagus. Rahu on pikliku kujuga ja kivise pinnamoega.
Rahu kuulub Silma looduskaitseala Haapsalu lahe piiranguvööndi.
Rahu koordinaadid on.
Keratiiniseen
Keratiiniseen (Onygena) on kottseente perekond.
Linda Fargo
Linda Fargo on alates 2006. aastast New Yorgis asuva Bergdorf Goodmani kaubamaja moeosakonna senior asepresident ning naistemoe ja väljapanekute juht.
Kasvas üles Milwaukee eeslinnas ja sai kaunite kunstide bakalaureuse kraadi Wisconsini Ülikoolis.
2013. aastal esitleti teda dokumentaalfilmis "Scatter My Ashes at Bergdorf's". Variety nimetas Linda Fargot oma filmiarvustuses Bergdorf Goodmani kaubamaja karismaatiliseks ostujuhiks.
Marki
Marki on linn Poolas Masoovia vojevoodkonnas Wołomini maakonnas. Marki asub Varssavi kesklinnast umbes 10 km põhjakirdes.
Ürikutes on Markit esimest korda mainitud 1565. aastal, linnaõigused sai 1. jaanuaril 1967.
10. aprillil 1911 suri Markis leedu maalikunstnik ja helilooja Mikalojus Konstantinas Čiurlionis.
Schaumburgi mets
pisi|300px|Schaumburgi mets. All vasakul [[Stadthagen]]
Schaumburgi mets (saksa: Schaumburger Wald) on metsane ala, umbes 80 m üle merepinna, pindalaga umbes 40 km², Schaumburgi kreisis Alam-Saksimaal Saksamaal.
Paiknemine
Schaumburgi mets asub Alam-Saksi liidumaa piirist Nordrhein-Westfaleniga vahetult idas, Schaumburgi kreisi loodeosas, mitte kaugel idas Weseri jõest, Rehburgi mägedest lõunas ja Kesk-Saksa kanalist loodes. See ulatub Wölpinghausenist põhjas Pollhagenisse ja Meerbecki idas (Stadthagenist ja Obernkirchenist kaugel ja idas), Bückeburgi lõunas, Mindenisse edelas ning Petershagenisse ja Wiedensahli läänes. Põhjas külgneb see peaaegu Rehburgi mägedega Nienburgi kreisis.
Schaumburgi mets, mis on 19,5 km pikk ja kuni 4 km lai, asub Põhja-Saksa madalikul kõrgusel umbes 45 ja 80 m vahel üle merepinna; selle kõrgeim punkt on Wölpinghauseni (põhjas) ja Pollhageni (lõunas) vahelisest liidumaa maanteest (Landesstraße) L 371 läänes. Nordrhein-Westfaleni liidumaa Minden-Lübbecke kreisi piir kulgeb peaaegu täpselt piki metsa loodepiiri. See tähendab, et mitmed puudekeeled eenduvad Vestfaali territooriumile (näiteks Petershageni-Borsteli lõunaosas). Lisaks võib arvukaid metsatukki Petershageni lähistel lugeda laiemas mõttes Schaumburgi metsa osaks, nii et Minden-Lübbecke võib väita osa metsast enda omaks.
Lai rada Landwehrallee kulgeb läbi Schaumburgi metsa keskosa idaalade laias laastus paralleelselt Kesk-Saksa kanaliga ja metsaserva lähedal. Rada kulgeb Mittelbrink-Landwehrist (Niedernwöhreni osa) kirdes Rusbendi (Bückeburgi osa) kagus.
Ajalugu
Varasematel aegadel oli Schaumburgi mets piiriala Schaumburg-Lippe vürstkonna ja Preisi kuningriigi vahel; täna moodustavad lääneserva osad osa Nordrhein-Westfaleni piirist. Piirivall Schaumburger Landwehr kulgeb umbes 25 km läbi Schaumburgi metsa. Kunagi ulatus see Steinhuder Meerini ning tähistas keskajal Schaumburg-Lippe ja Vestfaali vahelist piiri. Schaumburgi mets on läänepoolseim jäänuk ajaloolisest Dülwaldi metsast, mis ulatus kord Mindenist Steinhuder Meerini ja oli vanade sakside kreiside või Gaude piirimets.
Metsa keskel Petershageni ja Bückeburgi vahelise tee ääres on Baumi jahiloss ja väike mausoleum, Schaumburgi krahvi Wilhelmi ja tema perekonna viimne puhkepaik.
Veel üks mausoleum on Schaumburgi metsa lõunaosas umbes 1 km Meinsenit ja Cammerit (mõlemad Bückeburgi osad) ühendavast teest põhjas. Selles on Bad Eilseni asutaja, Schaumburg-Lippe krahvinna Juliane (1761–1799) ja tema ema sargad. Juliane lesestus varakult ja tema salaarmukese, vürsti vanemmetsniku Clemens August von Kaasi (1760–1832) haud on väga hästi peidetud metsa Baumi lossist idas.
Schaumburgi mets sai kultuurilist ja ajaloolist tähtsust, sest kunstnik Wilhelm Busch joonistas ja maalis sageli paikades piki metsaserva ja selle lagendikel. Tema sünnipaik Wiedensahl, kus ta hiljem sageli peatus, oli metsa lääneserva lähedal.
Taimestik ja loomastik
Schaumburgi mets moodustab umbes poole Bückeburgi palgimetsast, mis kuulub Schaumburg-Lippe vürstile Alexanderile. Teist poolt metsast, see on kogu metsamaa L 372 maanteest põhjas Wiedensahlist Niedernwöhrenini, omab Alam-Saksi liidumaa. Schaumburgi mets on segamets, peamiselt tamm ja pöök. Ammustest aegadest olid suured tammed kõige olulisemad majandustegurid Schaumburgi metsas.
Mets on jalgratturite seas väga populaarne tänu oma avaratele ja varjulistele metsaradadele tasasel maastikul, mida on sageli kilomeetreid. Läbi Schaumburgi metsa on olemas ka kaks turismile orienteeritud jalgrattateed temaatilise teeäärse teabega, teekaartide ja suundadega: "Wilhelm Buschi rada" ja "Vürstirada" (Fürstenroute), mis läbivad peaaegu kogupikkuses Schaumburgi metsa Spießingsholist põhjas Rusbendini lõunas. Einestada saab Hiddenserbornis (Kesk-Saksa kanali ääres metsa servas), Mittelbrinkis (metsa keskel) ja Wiedensahlis metsa lähedal.
Metsloomadest on eriti märkimisväärsed suured hirvlased ja metsseakarjad. Lisaks elavad metsas ka kabehirv ja metskits.
Sven Lindqvist
pisi|260px|Sven Lindqvist (2018) Sven Oskar Lindqvist (28. aprill 1932 Stockholm – 14. mai 2019 Stockholm) oli rootsi publitsist, esseist, ajaloo- ja reisikirjanik.
Ta sai 1966. aastal Stockholmi Ülikoolist doktorikraadi kirjandusajaloos. On töötanud dotsendina Stockholmi ülikoolis.
Tema sulest on ilmunud üle 30 raamatu: esseistikat, aforismikogumikke, dokumentaalproosat, reisikirjandust, Hiina-ainelisi teoseid (Lindqvist veetis kaks aastat Hiinas). 1980. aastate lõpust hakkas kirjutama Euroopa imperialismist, kolonialismist, rassismist, genotsiidist ja sõjast. Uuris natsiideoloogias propageeritud eluruumi laiendamise kontseptsiooni (Lebensraum).
Lindqvist on pälvinud mitmesuguseid, sealhulgas 2012. aastal 100 000 Rootsi krooni suuruse Jan Myrdali Seltsi kirjandusauhinna (Jan Myrdali suur auhind – Lenini auhind).
Isiklikku
Lindqvist oli aastatel 1956–1986 abielus sinoloog Cecilia Lindqvistiga ja 1986. aastast majandusteadlase Agneta Starkiga.
Nokia 6125
Nokia 6125 on Nokia klapptelefon, mida hakati tootma 2006. aastal.
Nokia 6125-l on 16-bitine graafika, 6,00 MB RAMi ja MicroSD mälukaardi pesa. Mudelil on sisseehitatud 1,3 MP foto- ja videokaamera. Telefonil on Bluetooth 1.2 ja infrapunaliides, samuti USB-kaabli ja kõrvaklapipesa. Ekraane on Nokia 6125-l kaks: siseekraan suurusega 128×160 ja klapi peal miniekraan suurusega 96×65.
Flashi tarkvara on Adobe Flash Player 1.1.
Kaudne kasutamisväärtus
Kaudne kasutamisväärtus ehk kaudne kasutusväärtus (inglise keeles indirect use value) on väärtused ja hüved, mida saab kasutada, ilma et ressurssi füüsiliselt tarvitataks või hävitataks.
Nende hulka kuuluvad näiteks vee kvaliteet ja objekti väärtus turismiobjektina.
Borgward IV
Borgward IV (ametlikult Schwerer Ladungsträger Borgward B IV) oli kaugjuhitav lõhkelaengut vedav roomiksõiduk, mida Wehrmacht kasutas Teise maailmasõja ajal markeeringuga Sonderkraftfahrzeug 301 ehk '''Sd.Kfz. 301'''.
Senticolis
Senticolis on Colubridae sugukonda kuuluv maoliste monotüüpne perekond.
Klassifikatsioon
Perekonda Senticolis klassifitseeritakse Roomajate andmebaasis üksainus maoliik :
Levila
Senticolis 'e levila asub Ameerika Ühendriikide osariikides Arizonas ja New Mexicos, Mehhiko osariikides Sonora, Chihuahua, Sinaloa, Oaxaca, Aguascalientes, Tamaulipas ja Querétaro, ning Belize'is, Guatemalas, Hondurases, El Salvadoris, Nicaraguas ja Costa Ricas.
Järverand
Järverand on eesti perekonnanimi.
Zemitāni—Šķirotava raudtee
Zemitāni–Šķirotava raudtee on elektrifitseeritud raudtee Riia linnas Šķirotava raudteejaama ja Zemitāni raudteejaama vahel. Raudtee on nelja kilomeetri pikkune ja kahe teega, peatusi sellel ei ole ja vaatamata sellele, et tee on elektrifitseeritud, ei toimu sellel elektrirongide liilust.
Raudteed kasutavad kaubarongid. Aastail 2013 ja 2014 kasutas seda keskeltläbi 45 rongi ööpäevas. Rongide lubatud sõidkiirus sellel teel on 40 km/h.
Tee valmis aastal 1902 seoses Riia raudteesõlme rekonstrueerimisega. Nõukogude perioodil kasutasid seda Ogrest Carnikavasse ja Vecāķi raudteejaama sõitvad rongid, mis ei läbinud Riia keskraudteejaama. Taoline liiklus jätkus aastani 2000, mil sellesse tekkis kaheaastane paus. Aastal 2003 katsetati sellise liiniga taas, ent seejärel reisirongide liiklus sellel teel lõppes.
Darius Mockus
Darius Mockus (sündinud 29. märtsil 1965 Vilniuses) on leedu ettevõtja; üks rikkamaid Leedu inimesi.
Ta on olnud Leedu Tööstus- ja Kaubanduskoja president.
2004. aastal anti talle Valgetähe III klassi teenetemärk.
Vooglemine
Vooglemine ehk röövikutüüpi liikumine ehk otsejooneline liikumine (inglise rectilinear locomotion) on paljude jalutute loomade (näiteks madude) loomulik liikumisviis, mille korral loom roomab peaaegu ilma loogeteta.
Luulissamblikulaadsed
Luulissamblikulaadsed (Pyrenulales) on kottseente selts.
Vooglemine
Vooglemise ajal töötavad madudel samamoodi kaasa nii lihased kui soomused, (roided ei liigu) jm liikumist võimaldavad tugi- ja liikumisaparaadi osad.
Videod
Selles artiklis on kasutatud ingliskeelset artiklit en:Rectilinear locomotion seisuga 02.01.2014.
Rachel Zoe
pisi|Rachel Zoe Rachel Zoe (õieti Rachel Zoe Rosenzweig; sündinud 1. septembril 1971 New Yorgis) on Ameerika Ühendriikide tippstilist ja moelooja.
Ta töötab Hollywoodis peamiselt meelelahutusmaailma kuulsuste stilisti ja disainerina.
Lapsepõlv ja haridus
Zoe sündis New Yorgis, tema vanemad on Leslie ja Ron Rosenzweig. Kui ta alustas stilistitööd, jättis ta perekonnanime Rosenzweig oma kunstnikunimest välja, kuna arvas, et see kõlab liiga juudilikult.
Rachel Zoe kasvas üles USAs New Jersey osariigis Millburnis ja lõpetas Millburni keskkooli. Ta õppis psühholoogiat ja sotsioloogiat George Washingtoni Ülikoolis, kus ta tutvus oma tulevase abikaasa Rodger Bermaniga.
Töö ja looming
Pärast ülikooli lõpetamist naasis ta New Yorki, töötas toimetajana ja huvitus moeteemadest. Kuid 2002. aastal otsustas ta hakata moe vallas kindlamalt kanda kinnitada ning kolis 2002. aastal Los Angelesse. Läks vaid kolm aastat, kui Nicole Richie palkas ta 2005. aastal enda stilistiks. Peagi said tema klientideks ka Mischa Barton ja Lindsay Lohan. Läks veel mõni aasta, ja temast oli üllatavalt kiiresti saanud üks moetööstuse mõjukamaid inimesi.
Stilistina on ta töötanud ka selliste kuulsustega nagu Brenda Song, Backstreet Boys, Mario Orejel, Nicole Richie ja Keira Knightley. Zoe praeguste klientide nimekirjas on näiteks Cameron Diaz, Jennifer Garner, Kate Hudson, Kate Beckinsale, Debra Messing, Demi Moore, Liv Tyler, Joy Bryant, Molly Sims, Beau Garett, Eva Mendes, Paula Patton, Anne Hathaway, Jennifer Lawrence, Miley Cyrus ja Pauly Shore.
Isiklikku
Ta on abielus Rodger Bermaniga, kes on ettevõtte Rachel Zoe, Inc. president. Neil on kaks poega.
Bioenergeetika
Bioenergeetika on mitmetähenduslik sõna.
Rannaleet
Rannaleet on eesti perekonnanimi.
Nimede eestistamisel anti Rannaleet perekonnanimeks isikutele, kelle varasem perekonnanimi oli Vunn. Valdu Rannaleedi palvel kanti Rannaleet perekonnanimede kaitseregistrisse nr. 131 all (Siseministeeriumi teadaanne 24. juulist 1935).
Hommik
pisi|Hommik [[Sloveenias]] pisi|Varane suvehommik Eestis Hommik on päeva algusosa. Hommiku vastandmõiste on õhtu.
Saaremaa Merekultuuri Seltsi toimetised
Saaremaa Merekultuuri Seltsi toimetised on Saaremaa Merekultuuri Seltsi aastast 2004 ilmuv jätkväljaanne. Igal köitel on eripealkiri. Väljaande toimetuskolleegiumi kuulub teiste seas Bruno Pao.
Hommik (täpsustus)
Hommik on päeva algusosa. Hommik võib tähendada ka järgmist:
Johannes-Voldemar Holland
Johannes-Voldemar Holland VR II/2 ja VR II/3 (15. aprill (vkj)/ 27. aprill 1899 Õisu vald, Paistu kihelkond, Viljandimaa – 9. mai 1942 Ussollag, Solikamsk, NSV Liit) oli Eesti sõjaväelane (kapten).
Johannes-Voldemar Holland teenis Vabadussõja ajal 2. jalaväepolgus, Viljandi kaitsepataljonis ja leitnandina	Sakala Partisanide polgus rooduülemana.
23. veebruaril 1934 seati ta vapside poolt Viljandi linnapea kandidaadiks, kuid kaotas (12 häält poolt, 1 vastu) senisele linnapeale August Maramaale, kes sai 17 häält poolt ja 12 vastu.
1936. aastal alanud Vapside riigipöördekatse kohtuistungil süüdistati : Andres Larkat, Johannes Woldemar Hollandit, Aleksander Seimani, Paul-Georg Laamani, August-Julius Klasmani, kapten Ants Pedakut, Leonhard-Herman Pallonit, Karl Podrätsikut, Aleksander Wilti, Nikolai Tuimanit, Arnold Liivakut, Anton Allikut, Mihail Kalmi, Viktor Puskarit, Hjalmar Mäed, Eduard-Alfred Kubbot, Alfred Sampkat, Hans-Walter Parist ja Bernhard Välit, sellet et nemad 1935. a. Tallinnas ja Tartus kaitseseisukorra maksvuse ajal ja maksvuse piirkonnas kokkuleppel teiste, isikutega valistasid ette Eesti vabariigis põhiseadusega maksmapandud riigikorra vägivaldset muutmist. Selleks organiseerisid nad lööksalku kallaletungimiseks riigivanemale, kaitsevägede ülemjuhatajale, vabariigi valitsuse liikmetele ja Valitsusasutustele. Nende sihiks oli vägivaldselt Eesti vabariigi etteotsa seada teisi isikuid, kes selleks seaduslikus korras ei ole volitatud, ja riigi üldjuhtimine panna oma meestest koosneva asutuse, „rahvuskongressi" peale, milline põhiseaduses pole ette nähtud, ühtlasi muretsesid nad kallaletungimise teostamiseks 1O kilo dünamiiti, 77 käsigranaati, püstolkuulipilduja ja käsirelvi ning jaotasid omawahel osad ja ülesanded kallaletungimise teostamisel, määrates kallaletungi aja 8. detsembriks 1935. a., kui vabariigi valitsus pidi minema „Estonia" teatrihoonesse Isamaaliidu kongressile. Selle raske kuritöö ettevalmistamine katkes mässumeestest enestest mitteolenevail põhjustel, sest et nemad tabati politseivõimude poolt ja wahistati ööl vastu 8. detsembrit.
Vabanes vanglast 1938. aasta 7. mai amnestia põhjal
Arreteeriti NKVD poolt 26. juunil 1941. Surmaotsus, lasti maha.
Isiklikku
Tema tütar oli insener ja muinsuskaitsja Kalli-Maia Holland.
Horace Vernet
thumb|Autoportree. Émile Jean Horace Vernet (30. juuni 1789 Pariis – 17. jaanuar 1863 Pariis) oli prantsuse maalikunstnik.
Tema maalid kujutavad peamiselt lahingustseene ja idamaid.
Isiklikku
Tema vanaisa Claude Joseph Vernet ja isa Carle Vernet olid samuti kunstnikud.
Rickettsia
Rickettsia on gramnegatiivsete bakterite perekond, kelle hulka loetakse osad lülijalgsete bakterid, kes elavad vabalt paljudes eukarüootsetes organismides. Perekonna esindajad võivad olla ka inimeste obligatoorseteks rakusisesteks (enamasti endoteelirakkude) mikroorganismideks, keda peetakse mitmete zoonooside tekitajateks inimestel.
Epidemioloogia ja patogeensus inimestel
Puugid parasiteerivad enamikul selgroogsetest ja peaaegu kõikides regioonides. Puukide, valdavalt kõva toesega Ixodidae perekonna indiviidide toitumise ajal võivad nende vahendusel levida Rickettsia perekonda kuuluvad bakterid ja põhjustada inimestel näiteks järgmisi zoonoose:
Tänapäeval teatakse vähe nende puukide kohta (kõik arengustaadiumid), kes on nakkusekandjad, ning mõnede allikate kohaselt bakterid neil teadaolevalt mingeid haiguslikke seisundeid ega pahaelu ei põhjustavat. Samas võib bakteri R. rickettsii nakkus puukide viljakust alandada ja koguni surma põhjustada.
Virgilijus Noreika
Virgilijus Kęstutis Noreika (22. september 1935 Šiauliai – 3. märts 2018 Vilnius) oli leedu ooperilaulja (tenor) ja pedagoog.
1949–1953 õppis ta Vilniuse muusikakoolis ja 1958 lõpetas Leedu Riikliku Konservatooriumi.
1957. aastast oli Noreika Leedu Ooperi- ja Balletiteatri solist. 1965–1966 stažeeris ta Itaalias Milanos La Scala teatris.
1976–1991 oli Noreika Leedu Ooperi- ja Balletiteatri kunstiline juht ja direktor.
1973 valiti ta Leedu NSV Ülemnõukogu liikmeks. 1974. aastast Leedu teatriühingu esimees.
1976. aastast oli ta Leedu Konservatooriumi õppejõud (alates 1983 dotsent, hiljem professor). 1995–1996 viis ta läbi meistriklasse Tallinnas Estonia teatris.
1997. aastast oli ta Eesti Muusika- ja Teatriakadeemia külalisprofessor ning 2000. aastast lauluosakonna juhataja.
2003. aastast oli Leedu Rahvusliku Ooperi- ja Balletiteatri kunstiline juht ja ooperilaulu pedagoog.
Victor Guzun
Victor Guzun (sündinud 24. aprillil 1975 Drăslicenis) on Moldova poliitik ja diplomaat. 18. novembrist 2010 kuni 4. juulini 2015 oli ta Moldova suursaadik Eestis.
Elukäik
Victor Guzun sündis 24. aprillil 1975. aastal Moldovas Drăslicenis. Bakalaureuse kraadi omandas ta Tiraspoli Riiklikus Ülikoolis Moldova geograafia ja bioloogia alal aastatel 1991–1996. 1992. aastal intensiivistunud Transnistria sõda puudutas ka Guzunit, kes õppis keskvõimule truuks jäänud ülikoolis keset Tiraspoli. Kõigepealt ei lastud tudengeid Tiraspolist minema, kuid lõpuks küüditati juunis Guzun koos teiste tudengitega looma- ja kaubavagunites Ukrainasse. Oma õpinguid jätkas Guzun Chişinăus, kuhu ka ülikool ümber kolis. Edasi omandas 2002–2003 Guzun magistrikraadi Moldova Vabas Rahvusvahelises Ülikoolis rahvusvaheliste suhete ja Euroopa-uuringute kaval ning 2006–2007 Eesti Diplomaatide Koolis rahvusvaheliste suhete ja Euroopa integratsiooni kaval.
Van's Aircraft RV-7
Van’s Aircraft RV-7 on kahekohaline aerobaatilise võimekusega ühemootoriline komplektlennuk.
Arendus ja tootmine
RV-7, mille tootmine algas 2001. aastal, on Van’s Aircrafti varem toodetud lennuki RV-6 järeltulija. Eelkäijaga võrreldes on RV-7 tiiva pikkust suurendatud 7 meetrilt 7,6 meetrini. Tiiva profiil ja kõõl on jäetud samaks. Tänu pikematele tiibadele on lennuki kandevõimet suurendatud 90 kg võrra, samuti mahutavad kütusepaagid ligi 15 liitrit rohkem kütust võrreldes varasema mudeliga.
2022. aasta detsembri seisuga on valmistatud 1910 lennukit RV-7.
Konfiguratsioonid
Lennukit RV-7 toodetakse kahes variandis. Mudel RV-7 on varustatud juhitava sabatelikuga ning mudel RV-7A juhitava ninatelikuga. Valida saab ka hingedel ülestõstetava kupli ja tahalükatava kupli vahel. Mootoritest saab valida 150–210 hobujõuliste mudelite Lycoming IO-320, IO-360 või IO-390A vahel. Samuti pakub tootja nii fikseeritud kui ka muutuva nurgaga propellereid.
Lennutehnilised andmed (RV-7)
Loetelus on lennuki üldised parameetrid.
Looduskaitsebioloogia
Looduskaitsebioloogia (inglise conservation biology) on teadusharu, mis uurib elurikkust ja seda ohustavaid tegureid ning on aluseks praktilisele looduskaitsetööle.
Eestis on looduskaitsebioloogiat õpetanud ja sellealast teadustööd teinud Viktor Masing, Asko Lõhmus, Tiiu Kull, Marek Sammul jt.
Van's Aircraft RV-7
Komplektid ja nende hind
Tootja pakub ka väiksema ajakuluga ehituskomplekte, milles suurem osa paneelidest on juba kere külge kinnitatud. Saadaval on kiirehituskomplektid, kus näiteks kere, tiivad või mõlemad on suures osas kokku pandud. Kokkupanijale jäävad paigaldada näiteks juhtpindade liigutusmehhanismid, üksikud paneelid ja tiivaotsad. Samuti tuleb tiivad kere külge kinnitada.
RV-7 standardkomplekti hind on 24 815 dollarit ja kiirkomplekti hind on 36 205 dollarit. Lisanduvad transpordikulud ning mootori hind. Van’s Aircrafti hinnangul vähendab kiirehituskomplekt tööks kuluvat aega 35–50%.
Viited
__SISUKORDEES__ INDEKSIGA __UUEALAOSALINGITA__
Rakvere Valla Sõnumid
Rakvere Valla Sõnumid on aastast 1996 ilmuv ajaleht, mis vahendab Rakvere valla uudiseid. Lehte annab välja Rakvere vallavalitsus.
Pärast 2017. aasta haldusreformi ühines selle ajalehega väljaanne Sõmeru Sõnumid.
Kübarrahu
Kübarrahu on Lääne maakonnas Haapsalu linna halduspiirkonnas Suures viigis asuv 0,13 hektari suurune saar (rahu). Rahu rannajoone pikkus on 180 meetrit.
Rahu on pikliku kujuga, seda kasutatakse Haapsalu Uussadama kai osana. Rahu kuulub Silma looduskaitseala Haapsalu lahe piiranguvööndisse.
Haapsalu Jahtklubi on korraldanud Kübarrahu maratoni.
Rahu koordinaadid on.
East Side (Manhattan)
pisi|East Side (keskel [[ÜRO peakvartal)]] East Side on Manhattani saare East Riveri poolne külg, mis jääb Broadwayst (ainult selles pikkuses, mis jääb 8th Streetist edelasse) kui ka Fifth Avenuest itta/kagusse.
Kuuskmaa
Kuuskmaa on eesti perekonnanimi.
Nimede eestistamisel anti Kuuskmaa perekonnanimeks isikutele, kelle varasem perekonnanimi oli Kuuskmann. Rudolf Kuuskmaa palvel kanti Kuuskmaa perekonnanimede kaitseregistrisse nr. 3 all (Siseministeeriumi teadaanne 24. jaanuarist 1935).
Bibbi maakond (Alabama)
thumb|Bibbi maakonna kohtumaja Centerville's
Bibbi maakond (Bibb County) on maakond USA-s Alabama osariigis.
Maakonna halduskeskus on Centreville ja suurim linn Brent.
Maakonna pindala on 1622 km². Veepindala on 8 km².
Elanike arv oli 2010. aasta rahvaloenduse järgi 22 915. Aastal 2000 oli elanike arv 20 826.
Ajalugu
Bibbi maakond moodustati 7. veebruaril 1818. aastal Monroe ja Montgomery maakonna osadest ning algselt oli maakonna nimi Cahawba maakond. 4. detsembril 1820 muudeti see Alabama kuberner William Wyatt Bibbi järgi Bibbi maakonnaks.
MTZ-80
pisi|Vanema kabiiniga MTZ-80 Ukrainas Belarus MTZ-80 on Valgevenes Minski traktoritehases 1974. tootmisliinile tulnud tagaveoline traktor, mis oli 1970.–1980. aastatel Eestis peamine künni-, külvi ja niidutraktor, samuti saab sellega heina kaarutada ning järelhaagise abil transportida. Seda traktorit kasutati lisaks farmides sööda- ja sõnnikuveoks. Nõukogude Liidus eraomandusse nii võimsaid traktoreid toona ei lubatud.
Kati Ojaloo
Kati Ojaloo (sündinud 31. jaanuaril 1990) on eesti vasaraheitja.
Tema vasaraheite isiklik rekord on 29. augustil 2020, Poris heidetud 71.50.
Isiklikku
Ta elab Poris. Tema elukaaslane on soome vasaraheitja Tuomas Seppänen.
Apellatsioonimenetlus
Apellatsioonimenetlus on edasikaebemenetlus ringkonnakohtus.
Apellatsiooniõigus on ette nähtud põhiseadusega. Põhiseaduse § 24 5. lõigus on sätestatud igaühe õigus tema kohta tehtud kohtu otsuse peale seadusega sätestatud korras edasi kaevata kõrgemalseisvale kohtule. Põhiseaduse § 149 2. lõigu järgi on ringkonnakohtud teise astme kohtud ning nad vaatavad apellatsiooni korras läbi esimese astme kohtu lahendeid.
Apellatsioonimenetlust reguleeritakse tsiviilkohtumenetluse seadustiku 64. peatükis (§-d 640-658), halduskohtumenetluse seadustiku 18. peatükis (§-d 180-202), kriminaalmenetluse seadustiku 11. peatükis (§-d 318-3431) ja väärteomenetluse seadustiku 13. peatükis (§-d 136-154).
Tsiviil- ja haldusasjade apellatsioonimenetluses kontrollib ringkonnakohus esimese astme kohtu otsuse seaduslikkust ja põhjendatust osas, mille peale on edasi kaevatud. Kriminaal- ja väärteomenetluses arutab ringkonnakohus asja esitatud apellatsiooni/kaebuse piires, kuid laiendab asja arutamise piire kõigile süüdistatavatele/menetlusalustele isikutele, sõltumata nende kohta apellatsiooni/kaebuse esitamisest, kui ilmneb menetlusõiguse oluline rikkumine või materiaalõiguse ebaõige kohaldamine, millega on süüdistatava/menetlusaluse isiku olukorda raskendatud.
Ringkonnakohtu otsuse peale võib esitada kassatsioonkaebuse Riigikohtule.
Laiarahu
Laiarahu on väike saar (rahu) Saare maakonnas Saaremaa vallas Kihelkonna lahes.
Katherine Mansfield
pisi|Katherine Mansfield Katherine Mansfield Murry (neiupõlvenimega Beauchamp; 14. oktoober 1888 – 9. jaanuar 1923) oli Uus-Meremaa luuletaja ja novellist. 19-aastaselt kolis ta Inglismaale, kus sõbrunes mitmete kirjanikega nagu D. H. Lawrence ja Virginia Woolf. 1917. aastal diagnoositi tal ekstrapulmonaarne tuberkuloos, mis viis ta 34-aastaselt hauda.
Rootsi riigipäev (seisuste esindus)
Rootsi riigipäev, ka riksdag, ka riigipäev oli Rootsi seisuste esindus 15.–19. sajandil; Rootsi parlamendi, riksdagi eelkäija.
Erinevalt peaaegu kõigist teistest Euroopa riikidest kuulusid Rootsis seisuste esindusse lisaks aadli, vaimulikkonna ja linnakodanikkonnale ka talupoegkonna esindajad.
Rootsi seisuste esindus tuli esimest korda kokku 1435. aastal Arbogas, kuid puudavad andmed, et sellest oleks osa võtnud ka talupoegkonna esindajad. Küll aga järgmisel aastal Uppsalas toimunud koosolekul oli neljas seisus juba esindatud.
Riigipäeva pidamine Paides
Ainsa korrana, kui Rootsi riigipäeva istung toimus väljaspool Rootsit/Soomet, oli Paides peetud istung, mis toimus 1600. aasta novembri lõpus ja detsembri alguses. Otsuse, kokku kutsuda Rootsi riigipäev Läänemereprovintside väikelinnas, tegi Rootsi regent hertsog Karl parasjagu käimasolevas Poola-Rootsi sõjas lahingute vaheajal. Kuigi Rootsi saadikuid tuli Paidesse kohale kasinalt, oli niisugune sündmus, riigipäeva pidamine, väljaspool riigi (kitsamas mõistes) territooriumi ainuline ja poliitiliselt tähenduslik. Paides asus hertsogi peakorter. Riigipäeval vastu võetud otsuste hulgas tähtsaim puudutas Karli testamenti, kuidas tuleks valitsemist pärast riigihoidja surma korraldada. Riigipäeva ettepanekule võtta vastu kuningatroon, vastas hertsog Karl esialgu keeldumisega.
Parlament
1866. aastal muudeti Rootsi riigipäev põhiseadusliku aktiga nelja seisuse esindusest kahekojaliseks parlamendiks.
Põlevkivi Teadusliku Uurimise Instituut
Põlevkivi Teadusliku Uurimise Instituut (lühemalt Põlevkivi Instituut või Põlevkivi TUI) on Kohtla-Järvel tegutsenud uurimisasutus, mille töö põhisuunad olid seotud põlevkivi töötlemise ja põlevkivisaaduste kasutamisega.
Moritz Georg von Kautzmann
Moritz Georg von Kautzmann (ka Kauzmann; 19. detsember 1811 Tartu – 26. september 1874 Gotha) oli Eesti vaimulik.
Algõpetuse sai ta koduõpetaja käe all Võrus, hiljem õppis aastatel 1822–1826 Harglas ja Laiusel Heinrich Georg Jannau käe all. Aastatel 1826–1830 õppis ta pedagoogiumis Großhennersdorfis (Saksimaal). Tartu Ülikooli usuteaduskonnas õppis ta aastatel 1830–1834. Töötas aastal 1834 koduõpetajana Āraišis, oli aastal 1836 prooviaastal Valmieras Carl Ferdinand Maximilian Anton Walteri (hilisema Liivimaa kindralsuperintendendi) juures. Ordineeriti 30. mail 1837 Riias õpetajaks.
Oli aastatel 1837–1840 (introdutseeriti 27. juunil 1837) Saarde Katariina koguduse õpetaja, aastatel 1840–1849 (introdutseeriti 19. veebruaril 1840) Kanepi Jaani koguduse õpetaja, aastatel 1850–1872 (introdutseeriti 19. jaanuaril 1850) Otepää Maarja koguduse õpetaja. Jäi 20. märtsil 1872 emerituuri, kolis Saksamaale Gothasse.
Lõõtspillitaoline liikumine
Sedasi liikudes töötavad madudel aktiivselt kaasa nii lihased kui ka soomused ja muud liikumist võimaldavad tugi- ja liikumisaparaadi osad.
Selline liikumine on aeglane ja energiakulukas: madu liigub pea ees ja järk-järgult liigutab ülejäänud keha, 2 ja enama kehakurviga, soovitud suunas.
Ajaloolist
Lõõtspillitaolist liikumist kirjeldas esimesena Wiedemann 1932. aastal.
Välislingid
Selles artiklis on kasutatud ingliskeelset artiklit en:Concertina movement seisuga 02.01.2014.
Aarne Paul
Aarne Paul (sündinud 16. veebruaril 1959 Pärnus ) on eesti kooliõpetaja ja planetarist. Ta on töötanud aastatel 1985–1987 Tõravere observatooriumis Jaan Einasto töörühmas assistendina. Alates 2013. aastast töötab ta Pärnus Pernova Hariduskeskuses astronoomiaõpetajana.
Haridus
Paul lõpetas 1977. aastal Pärnu Koidula Gümnaasiumi kuldmedaliga ning õppis Tartu Ülikoolis astrofüüsika erialal. Ülikooli ajal oli üheks tema juhendajaks Jaak Jaaniste.
Töökäik
Pärast Tartu Ülikooli lõpetamist 1985. aastal asus Paul tööle Tõravere Observatooriumisse, kus töötas Jaan Einasto töörühmas assistendina. Paul lahkus Tõraverest 1987. aastal.
2005–2013 töötas Paul Pärnus NOTE-s. Seejärel asus ta tööle Pernova Hariduskeskusesse, kus ta 2019. aasta seisuga töötab astronoomiaõpetajana.
Alates 2019. aasta sügisest töötab ta ka Pärnu Mai Koolis füüsikaõpetaja ametikohal.
Isiklikku
Pauli isa Arnold Paul oli Pärnu 4. Keskkooli kauaaegne keemia- ja füüsikaõpetaja ning ema Benita Paul Pärnu Koidula Gümnaasiumi staažikas keemia- ja geograafiaõpetaja. Pauli vend Ardi Paul (sündinud 16. märtsil 1963) on töötanud alates 2004. aastast Tallinna Nõmme Põhikooli direktorina. Aarne Paul on teoloog Toomas Pauli onupoeg.
Määru hoiuala
Määru hoiuala on hoiuala Järva maakonnas Türi vallas. Hoiuala asutati 2005. aastal lubjavaese pinnasega liigirikaste niitude ning aas-rebasesaba ja ürt-punanupuga niitude kui elupaikade kaitseks, selle pindala on 8,2 hektarit ning see asub Kurla küla maadel.
Jean Castex
pisi|Jean Castex Jean Castex (sündinud 25. juunil 1965 Vic-Fezensacis) on Prantsusmaa poliitik. Ta oli 3. juulist 2020 kuni 16. maini 2022 Prantsusmaa peaminister.
Ta sündis aastal 1965 Vic-Fezensacis Gersi departemangus. Ta on õppinud Toulouse'i Jean Jaurèsi Ülikoolis. Lisaks on ta õppinud Science Pos ja École nationale d'administrationis.
22. novembril 2021 osutus Jean Castexil Covid-19 test positiivne ja ta jäi nädalaks isolatsiooni.
Isiklikku
Ta on abielus Sandra Ribelayguega, neil on neli tütart.
Ta räägib vabalt katalaani keelt ning teda peetakse katalaani identiteedi kaitsjaks Lõuna-Prantsusmaal.
Martin Amis
Sir Martin Louis Amis (25. august 1949 Swansea, Wales, Suurbritannia – 19. mai 2023 Lake Worth Beach, Florida, USA) oli inglise kirjanik, kultuuriajakirjanik ja kirjanduskriitik.
Tema tuntumad teosed on romaanid "Money" (1984) ja "London Fields" (1989).
Elulugu
Martin Amis sündis Walesis Swansea linnas. Tema isa oli tuntud inglise kirjanik Sir Kingsley Amis ja ema Hilary Bardwell. Tal on vanem vend Philip ja oli noorem õde Sally, kes suri 2000. aastal. Amise vanemad lahutasid abielu, kui poeg oli 12-aastane.
15-aastaselt sai Martin Louis Amis rolli Richard Hughesi filmis "A High Wind in Jamaica", kus ta mängis John Thorntot.
Kraho keel
Kraho keel on žee keelkonna põhjarühma timbira keelte hulka kuuluv keel, mida räägitakse Brasiilias Pará, Maranhão ja Tocantinsi osariigis.
Martin Amis
Elulugu
Amis on ise väitnud, et luges seni vaid koomikseid, kuni sai kasuemaks romaanikirjanik Elizabeth Jane Howardi (Kingsley Amise abikaasa aastatel 1965–1983), kes talle Jane Austeni loomingut tutvustas. Austenit on Amis ka oma esimeseks eeskujuks nimetanud.
Kraho keel
Kraho keeles on 12 konsonantfoneemi ja 34 vokaalfoneemi (sealhulgas pikad ja lühikesed ning nasaliseeritud vokaalid).
Martin Amis
Elulugu
1971. aastal lõpetas Martin Amis Oxfordis Exeteri kolledži. Pärast seda hakkas ta Henry Tilney varjunime all kirjutama kirjandusteoste ülevaateid ja arvustusi peamiselt briti nädalalehele The Observer. 1972. aasta suvest töötas ta päevalehe The Times kirjanduslisa The Times Literary Supplement toimetuses ja 1976. aastast ajakirja New Statesman kirjandustoimetajana, kuid pistelise kaastöö tegemist ajalehele The Observer jätkas ta surmani.
Aastatel 2007–2011 oli ta Manchesteri ülikoolis loovkirjutamisprofessor. 2008. aastal valis ajaleht The Times ta viiekümne mõjukama sõjajärgse (st perioodil alates 1945. aastast tegutsenud) Briti kirjaniku hulka.
Kraho keel
Kraho keele sõnajärg on SOV.
Martin Amis
Elulugu
Martin Amist võis tihti näha-kuulda-lugeda ka mujalt meediast, kus ta osales diskussioonides ja debattidel või esitas oma seisukohti ajaleheartiklite ja raamatuarvustustena.
Kraho keel
2011. aasta andmetel rääkis kraho keelt 2180 inimest 5 külas.
Martin Amis
Elulugu
2010. aastal tekitasid Suurbritannia ühiskonnas üsna teravat poleemikat tema väljaütlemised, et ta näeb ühe lahendusena ühiskonna vananemise ja dementsuse järjest suurema leviku probleemile kõigile vanuritele kergesti kättesaadavat eutanaasiat.
Kirjanikukarjäär
Amise esimene romaan "The Rachel Papers" (1975), mis on kirjutatud tema perekodus Põhja-Londonis, sai Somerset Maughami auhinna. Romaan räägib loo taibuka, kuid egoistliku teismelise ja tema kallima aastast enne ülikooli minekut. Teosest on tehtud ka film, mis ei kujunenud küll kuigi menukaks.
Martin Amise romaanidele "Money", "London Fields" ja "The Information" viidatakse koos kui Londoni triloogiale. Raamatutel on süžee poolest väga vähe ühist, kuid kõik kolm jutustavad keskealistest meestest, kes avastavad 20. sajandi lõpu räpast ja liiderlikku postapokalüptilist Suurbritanniat. Raamatute peategelased on tõelised antikangelased.
Kokku ilmus temalt 15 romaani, 8 mitteilukirjanduslikku raamatut, 4 lühijutukogu ("Einstein's Monsters", 1987; "Two Stories", 1994; "God's Dice", 1995, ja "Heavy Water and Other Stories", 1998).
Inspiratsiooni on Amis ammutanud teiste tuntud kirjanike, näiteks Saul Bellowi, Vladimir Nabokovi, James Joyce'i ja ka oma isa Kingsley Amise töödest.
Amis ise on aga oma loominguga mõjutanud paljusid 20. sajandi lõpu ja 21. sajandi alguse kirjanikke, nende hulgas ka Will Selfi ja Zadie Smithi.
Pildi stabiliseerimine
Fotoaparaatide puhul on probleem eriti terav just pika säriajaga võtete juures ja suurt suurendust kasutades, kus ilma abivahenditeta on võimatu kaamerat ideaalselt paigal hoida. Videokaamerate puhul põhjustab käe värisemine aga pildi hüplemise, mistõttu näivad objektid udused ja videot on hiljem ebameeldiv vaadata. Pildi stabiliseerimist kasutatakse ka mujal, näiteks binoklite valmistamise juures. Kõige lähemalt puutume pildi stabiliseerimisega igapäevaelus kokku aga oma nägemismeele kaudu. Sarnaselt kaameraga ei püsi ka inimene ise alati paigal, kuid ometi tundub pilt, mida me näeme, üldiselt stabiilne.
Pyrenulaceae
Pyrenulaceae on kottseente sugukond.
Pildi stabiliseerimine
Pildi stabiliseerimise tehnoloogiaid on erinevaid, alustades elektroonilistest ja lõpetades mehaanilistega. Segadust tekitab asjaolu, et täpselt sama tehnoloogiat reklaamivad erinevad tootjad eri nimedega.
Optiline pildi stabiliseerimine
Just fotograafias on üks kõige efektiivsemaks pildi stabiliseerimise meetodiks optiline meetod. Selle käigus liigutatakse kas seadme optikat või sensorit, et objektiivist sisenevad valguskiired jõuaks alati sensoril õigele kohale. Ettevõtted nimetavad oma optilise stabiliseerimise tehnoloogiaid erinevalt:
Optikapõhised optilised stabiliseerimissüsteemid
Optikapõhised stabiliseerimissüsteemid asuvad üldiselt objektiivi sees ja koosnevad spetsiaalse kujuga läätsest, mis liigub vastavalt objektiivi liikumisele. Optikapõhine stabilisaator tajub, kui toimub mingis suunas liikumine, ning liigutab vastavalt sellele ka läätse. See parandab sisenevate valgukiirte suunda, et nad jõuaks samase kohta, kuhu nad enne objektiivi liikumist oleks jõudnud.
Tänapäevastes digitaalsete peegelkaamerate objektiivides toimub see elektrooniliselt. Nikoni VR-objektiivid, sarnaselt Canoni IS-süsteemidega objektiividega, kasutavad güroskoopilisi andureid, mis tajuvad objektiivi horisontaal- ja vertikaalsihilist pöörlemist. Info diagonaalse pöörlemise kohta saadakse mõlema anduri andmete kombineerimisel. Info edastatakse protsessorile, mis omakorda kalkuleerib, kui palju on vaja liigutada pildistabiliseerimisläätse. Läätse liigutamise töö teeb ära väike elektromagnet. Kogu see süsteem asub objektiivi sees ja moodustab vaid väga väikese osa kogu objektiivist. Selline süsteem ei suuda aga korrigeerida kaamera optikasihilisest pöörlemisest tingitud häireid, samuti ka üles-alla ja paremale-vasakule liikumisest tingitud häireid, mistõttu kasutatakse tihti ka täiendavaid stabiliseerimismeetodeid.
Alates 2009. aastast on Canon täiendanud oma IS-süsteemi ka kiirendusanduritega, mis lisaks güroskoopilistele anduritele annavad optikale informatsiooni ka kaamera üles-alla ja paremale-vasakule liikumisest ning võimaldavad stabiliseerimisläätsel ka seda korrigeerida. Viimast nimetab Canon ka hübriidstabilisatsiooniks.
1990. aastal tuli Carl Zeissi firma välja 20x60S binoklitega, kus oli kasutusel mehaaniline stabiliseerimissüsteem. Selline süsteem ei vaja tööks elektrit, kuid toimib sisuliselt samamoodi.
Sensoripõhised optilised stabiliseerimissüsteemid
Sensoripõhised optilised stabiliseerimissüsteemid asuvad juba sensori enda küljes. Sarnaselt optikapõhiste stabiliseerimissüsteemidega tajutakse kaamera liikumist, kuid sedapuhku liigutatakse juba sensorit ennast.
Sony kasutab oma alfa-seeria digipeegelkaamerates SteadyShot INSIDE süsteemi, mis kasutab just sensoripõhist optilist stabiliseerimist. Güroskoopilised sensorid tajuvad kaamera liikumist ning edastavad sellekohase info protsessorile. Pildisensori küljes oleva magneti kaudu saab vastav sensor info, kus parajasti pildisensor asub ning edastab ka selle protsessorile. Saadud info põhjal arvutab protsessor välja, kuhu poole peab antud objektiivi kasutades pildisensorit liigutama. Täiturid liigutavad seejärel pildisensori õigele kohale, et kaamera liikumine ei muudaks pilti uduseks. Selline süsteem ei vaja erilist objektiivi ning seetõttu võivad objektiivid olla odavamad. Siiski läheb vaja infot objektiivi fokaalparameetrite kohta.
Digitaalsed pildistabiliseerimismeetodid
Digitaalset pildistabiliseerimise meetodit kasutavad eelkõige just videokaamerad, kuid oma koht on sellel ka digikaamerate hulgas. Digitaalse pildistabiliseerimise korral on seadme pildisensor tegelikult suurem kui lõpuks produkteeritav pilt.
Fujifilm HS20EXR kompaktkaamerad kasutavad hämaras pika säriaja korral meetodit, kus sensor teeb mitu eraldi pilti ja kombineerib need üheks pildiks. Kuigi pildid võivad olla üksteise suhtes mõnevõrra nihkes, sisaldab iga pilt veidi suuremat ülesvõtet, mistõttu saab igast pildist võtta selle vajaliku osa ja need kokku kombineerida. Nii saab teravaid pilte teha ka hämaras. Seda tehnoloogiat nimetab Fujifilm Advanced Anti Blur tehnoloogiaks. Sarnast tehnoloogiat kasutab ka Sony, nimetades seda Anti Motion Blur tehnoloogiaks.
Digitaalsed pildistabiliseerimise filtrid
Pärast video salvestamist võimaldavad mõned videotöötlusprogrammid parandada käe värisemisest tingitud pildi värisemist. Sarnaselt seadme tarkvara poolt digitaalselt stabiliseeritud videotega otsitakse ka seal järjest kaadritelt sarnaseid objekte ning nihutatakse need kokku. Mittekattuv osa tuleb aga kustutada, mistõttu on stabiliseeritud pilt esialgsest väiksem, kuid see-eest silmale mugavam jälgida.
Muud pildistabiliseerimise viisid
Fotoaparaadi või videokaamera stabiliseerimiseks tahtmatu liikumise korral saab kasutada ka küroskoope. Näiteks firma Kenyon Laboratories valmistab fotokaamerate statiivi pessa käivat küroskoopilist seadet, mis töötab akutoitel ja võimaldab teha pikema säriajaga pilte isegi siis, kui piltnik vabalt ringi liigub.
Peegelkaamerad
Peegelkaamerate puhul on levinum just optiline stabiliseerimine. See tagab parima tulemuse, kui on vaja tabada teravat pilti hämarates oludes. Sellistes oludes digitaalne stabiliseerimine ennast väga ei õigusta, kuna lühema säriajaga tehtud pildid on oma olemuselt juba on mürarikkamad.
Optikapõhised stabiliseerimismeetodid on üldiselt Canoni ja Nikoni pärusmaa, kuid neid leidub ka teistel tootjatel. Nende eeliseks on see, et pildiotsijast nähtav pilt on juba stabiliseeritud. Samas ongi üheks peegelkaamera peamiseks eeliseks see, et pildiotsijast näeme pilti, mis reaalselt ka jäädvustatakse.
Kompaktkaamerad
Kompaktkaamerate osas on olukord kirevam. Tihti kasutatakse korraga mitut pildistabiliseerimistehnoloogiat. Kallimate mudelite seast võime leida optilist stabiliseerimist kasutavaid kaameraid. Samas võivad ka odavamad ilma stabiliseerimiseta või digitaalset stabiliseerimist kasutavad fotoaparaadid tavakasutuses väga mõistlikke pilte teha. Üldiselt ei ole kompaktkaamerate kasutajad pildi kvaliteedi suhtes nii nõudlikud, seega saab uduse pildi vastu võidelda lühikese säriajaga ja suurema sensori tundlikkusega, mis põhjustab aga pildil rohkem müra.
Videokaamerad
Videokaamerate seas annab digitaalne pildistabiliseerimise meetod üldjuhul juba piisava tulemuse. Videokaamera iga kaadri säriaeg peab sujuva video saamiseks olema üpris lühike. Üldjuhul kasutatakse 25 või 30 kaadrit sekundis videosalvestust. Sel juhul saab säriaeg olla maksimaalselt 1/25 s või 1/30 s. Juba sellise aja jooksul on piisavalt tõenäoline, et tahtmatu liigutus ei põhjusta udust kaadrit. Küll aga segab video vaatamist käe värisemisest tulenev nihe järjestikuste kaadrite vahel. Selle kompenseerimisega saab digitaalne pildistabiliseerimismeetod üldiselt hakkama. Kallimate kaamerate seas kasutatakse veel parema tulemuse saamiseks ka täiendavalt optilist pildistabiliseerimise tehnoloogiat.
Gabriel Landeskog
Gabriel Ingemar John Landeskog (sündinud 23. novembril 1992 Stockholmis) on Rootsi jäähokimängija, kes mängib NHL-i klubis Colorado Avalanche ründajana vasakul äärel. Ta on klubi meeskonna kapten.
Ta alustas karjääri Rootsi klubis Djurgårdens IF. Hooajal 2009–10 suundus ta mängima Põhja-Ameerikasse, liitudes Ontario Hockey League'i klubiga Kitchener Rangers.
2011. aastal valiti ta NHL-i draft'is Avalanche'i poolt teise valikuna. Hooajal 2011–12 sai ta NHL-is kohe Avalanche'i põhikoosseisu liikmeks. Debüüthooajal lõi ta 22 väravat ja kogus 52 punkti. Ta pälvis sel hooajal NHL-i hooaja uustulnukale antava Calder Memorial Trophy ja valiti uustulnukate sümboolsesse koosseisu (All-Rookie Team).
2012. aasta septembris määrati ta Avalanche'i kapteniks. Ta sai 19 aasta ja 286 päeva vanuselt NHL-i ajaloo noorimaks kapteniks.
2019. aastal osales ta NHL-i tähtede mängul.
2014. aasta taliolümpiamängudel võitis Landeskog Rootsi jäähokikoondise koosseisus hõbemedali. Aastatel 2013 ja 2017 on ta Rootsi koondisega tulnud maailmameistriks.
Kareda Valla Maja
Kareda Valla Maja on multifunktsionaalne ehitis Järva maakonnas Peetri alevikus. Majas on spordi-, maadlus- ja jõusaal, samuti tegutseb majas Kareda valla raamatukogu. Maja renoveeriti 2017. aastal.
Kulle
Kulle on eesti eesnimi.
2018. aasta 1. jaanuari seisuga oli eesnimi Kulle alla viiel mehel ja alla viiel naisel.
Nerijus Numavičius
Nerijus Numavičius (sündinud 12. mail 1967 Šilalės) on leedu ettevõtja; üks Baltikumi rikkamaid inimesi.
Numavičius on Vilniaus prekyba suuromanik, mille alla kuuluvad Maxima, Euroapotheca, Ermitažas ja Akropolis Grupp.
Ta on olnud Leedu Tööstus- ja Kaubanduskoja nõukogu liige.
2016. aastal oli tema Eestis olevate varade väärtus Äripäeva hinnangul 165,7 miljonit eurot ning ta paigutus sellega Eesti rikaste edetabelis 5. kohale.
Kuni Wise börsile minekuni 2021. aasta suvel oli ta Baltikumi rikkaim inimene ja ainus miljardär. Pärast Wise börsidebüüti on Kristo Käärmann rikkam.
Ceyhun Bayramov
Ta sündis aastal 1973 Bakuus. Pärast keskkooli lõpetamist asus ta õppima Aserbaidžaani Riikliku Majandusülikooli majandusteaduskonda. Seejärel lõpetas ta Bakuu Riikliku Ülikooli õigusteaduskonna.
Aastatel 1996–2000 töötas ta Aserbaidžaani maksude ministeeriumis. Aastatel 2000–2002 töötas ta juristina, aastatel 2002–2013 juhtis ta justiitsfirmat "OMNİ".
30. maist 2013 kuni 12. augustini 2013 töötas ta Aserbaidžaani haridusministeeriumis ministeeriumi kantselei direktorina. 12. augustil 2013 määrati ta Aserbaidžaani presidendi İlham Əliyevi korraldusega Aserbaidžaani aseharidusministriks. Seoses haridusministri Mikayıl Cabbarovi üleminekuga teisele tööle määrati ta 23. aprillist 2018 Aserbaidžaani presidendi İlham Əliyevi korraldusega Aserbaidžaani haridusministriks
16. juulil 2020 määrati ta Aserbaidžaani presidendi İlham Əliyevi korraldusega Aserbaidžaani välisministriks.
Isiklikku
Ta on abielus ja tal on kaks last.
Gleistunud muld
pisi|Gleistunud ja gleimuldade levik maailmas Gleistunud muld on muld, milles toimub gleistumine. See protsess algab ajutise liigniiskusega tingimustes. Gleistunud mulla tunnuseks on rooste täpid ja laigud.
Luulissamblik
Luulissamblik (Pyrenula) on kottseente perekond.
Ole Golubjatnikov
Ole Golubjatnikov (ka Oleg Golubjatnikov; 5. jaanuar 1930 Kuressaare – 4. jaanuar 2004 Syracuse) oli eesti päritolu USA arvutiteadlane.
Tema lapsepõlv möödus Muhus. See lõppes aastal 1941, kui perekond püssitoru ees seisis: isa küüditati ning ema kahe pojaga viidi Harku vanglasse. Aastal 1944 ebaõnnestus katse Rootsi pääseda ning pere saadeti Saksamaale, kus ta aastal 1949 lõpetas Geislingeni Eesti Gümnaasiumi. Samal aastal asus ta Saksamaalt USA-sse. Aastal 1953 jõudis ta Illinoisi ülikoolis bakalaureusekraadini, aastal 1954 magistrikraadini elektroonika ja arvutite alal.
Ta osales paljude USA info- ja kaitsesüsteemide väljatöötamisel, tegutsedes aastaid USA kaitsepoliitika infotehnika koordinaatorina. Ta võttis osa rohkem kui 80 arvutisüsteemi ja -võrgu ning 14 protsessori arendamisest; ta oli ka üks interneti loojaid. Ta oli üle 130 teadustrükise autor. Eesti Ameerika Fondi asutajaliige.
Tänu tema initsiatiivile arenes eesti meditsiinialane infrastruktuur, sealhulgas jõudis tänu temale Maarjamõisa haiglasse esimene kompuutertomograaf Eestis. Samuti oli ta Kellavere radarisüsteemi prototüübi üks konstruktoreid.